ຍີ່ປຸ່ນປ່ຽນນະໂຍບາຍປ້ອງກັນປະເທດ
ຍີ່ປຸ່ນຫັນປ່ຽນບູລິມມະສິດ ດ້ານການ ປ້ອງກັນປະເທດ ຈາກຣັດເຊຍສູ່ຈີນ
ຍີ່ປຸ່ນໄດ້ປະກາດນະໂຍບາຍປ້ອງກັນປະເທດໃໝ່ ທີ່ຫັນປ່ຽນບູລິມມະສິດຈາກໄພຂົ່ມຂູ່ ໃນ ສະໄໝສົງຄາມເຢັນຂອງຣັດເຊຍ ໄປໃສ່ການມີອິດທິພົນເພີ່ມຂຶ້ນທາງທະຫານຂອງຈີນແລະ ໄພຂົ່ມຂູ່ຈາກລູກສອນໄຟຂອງເກົາຫຼີເໜືອ ໂຄງການກ່ຽວກັບນະໂຍບາຍປ້ອງກັນຊາດຂອງຍີ່ປຸ່ນ ທີ່ປະກາດໃນວັນສຸກມື້ນີ້ ໄດ້ວາດ ພາບຈີນວ່າເປັນໄພຂົ່ມຂູ່ທີ່ໃຫຍ່ກວ່າຣັດເຊຍ ໂດຍອ້າງເຖິງການເສີມສ້າງແສນຍານຸພາບ ທາງກອງທັບ ຢ່າງວ່ອງໄວຂອງປັກກິ່ງແລະຂະຫຍາຍກິດຈະການຢູ່ໃນເຂດນ່ານນໍ້າຂອງ ບັນດາປະເທດເພື່ອນບ້ານ ປັກກິ່ງໄດ້ທຳການຕອບໂຕ້ຢ່າງໄວວາ ໂດຍກ່າວຫາຍີ່ປຸ່ນວ່າ ທຳການກ່າວອ້າງຢ່າງຜິດ ພາດເພື່ອຫັນເຫຫາງສຽງຂອງນາໆຊາດ ທ່ານນາງຈຽງຢູ່ ໂຄສົກກະຊວງການຕ່າງປະ ເທດຈີນກ່າວວ່າ ບໍ່ມີປະເທດໃດມີສິດທີ່ຈະໃຫ້ຄວາມຄິດຄວາມເຫັນກ່ຽວກັບການພັດທະ ນາຂອງຈີນ ນອກນັ້ນ ລາຍງານຍັງໄດ້ນຳສະເໜີ ການເອົາທ່າທີໃໝ່ໃນດ້ານປ້ອງກັນປະເທດຂອງຍີ່ ປຸ່ນໂດຍສົ່ງເສີມໃຫ້ມີການຕອບໂຕ້ ແບບພິກແພງຫຼາຍຂຶ້ນ ຕໍ່ໄພຂົ່ມຂູ່ຕ່າງໆຮວມທັງ ການກໍ່ການຮ້າຍແລະໄພຂົ່ມຂູ່ຈາກລູກສອນໄຟຂອງເກົາຫຼີເໜືອຂະນະທີ່ເສີມຂະຫຍາຍ ຄວາມໝັ້ນຄົງ ຢູ່ໃນບໍລິເວນອ້ອມແອ້ມເກາະດອນທີ່ສອກຫຼີກຫ່າງໄກຂອງຕົນ